
25-TA-1177: Noteikumu projekts (Grozījumi)
Grozījumi Ministru kabineta 2023. gada 21. novembra noteikumos Nr. 676 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (31.07.2024.)

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 30.06.2025.)
Ņemot vērā anotācijā ietverto norādi, ka ir pieļaujama projekta atbalstāmo darbību un to izmaksu līdzfinansēšana no cita finansēšanas avota, pretēji tam, kā noteikts noteikumu 33.5. apakšpunktā, lūdzam izvērtēt iespēju skaidrības nolūkos anotācijā ietvert norādi par kādiem citiem līdzfinansēšanas avotiem skaidrojumā ir runa, iekļaujot attiecīgu piemēru. Papildus iesakām ietvert skaidrojumu, ka grozījums noteikumu 33.5. apakšpunktā būtu salāgots ar vienošanos par projekta īstenošanu.
Piedāvātā redakcija
-
	Ņemts vērā
Anotācijas 1.3. apakšsadaļas “Problēmas apraksts” ir precizēts.
	1.3. Pašreizējā situācija, problēmas un risinājumi

	2.
	Noteikumu konsolidētā versija
4.2.2. nacionālais rādītājs – prevencei un atbalsta pakalpojumu ieviešanai īstenoto izmēģinājumprojektu skaits – 2.
	Priekšlikums (FM - 02.06.2025.)
Lūdzam izvērtēt iespēju svītrot noteikumu 4.2.2. punktā ietverto nacionālo rādītāju, lai mazinātu administratīvo slogu rādītāju uzskaites veikšanā, ņemot vērā, ka nacionālo radītāju definēšana nav obligāta, kad pasākumā ir definēts vismaz viens Eiropas Savienības kohēzijas politikas programmas 2021.–2027. gadam rādītājs.
Piedāvātā redakcija
-
	Ņemts vērā
Labklājības ministrijas (turpmāk – LM) ir izvērtējusi un lēmusi saglabāt nacionālo rādītāju. Kopumā LM nacionālos rādītājus pārziņā esošo specifisko atbalsta mērķu pasākumu investīcijās ir paredzējusi tikai gadījumos, kad Eiropas Savienības kohēzijas politikas programmā 2021.–2027. gadam (turpmāk – programma) nav noteikti rādītāji vai arī, ja noteiktie rādītāji ir nepietiekami, lai novērtētu jēgpilnu projekta sniegumu, kā tas ir 4.3.6.5. pasākuma gadījumā, kur programmā noteiktais iznākuma rādītājs ir “nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu, – 1”, kas tiek izpildīts noslēdzot līgumu. Nacionālo rādītāju uzkrāšana/izpildes uzraudzība nerada papildu slogu ne finansējuma saņēmējam, ne sadarbības iestādei, jo par rādītāju izpildi tiks ziņots, iesniedzot maksājuma pieprasījumu, bet sadarbības iestāde par šo rādītāju izpildi gūs pārliecību kopējā uzraudzības procesa ietvaros.
	4.2.2. nacionālais rādītājs – prevencei un atbalsta pakalpojumu ieviešanai īstenoto izmēģinājumprojektu skaits – 2.

	3.
	Noteikumu konsolidētā versija
16.1. projekta vadības un īstenošanas personāla izmaksas;
	Priekšlikums (FM - 02.06.2025.)
Labklājības ministrija ierosinājusi grozījumus MK noteikumu par SAM īstenošanu 16.1.punktā par personāla izmaksām, svītrojot nosacījumu par vismaz 30% noslodzi daļlaika gadījumā atbilstoši plānotajiem grozījumiem Finanšu ministrijas vadlīnijās Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” (turpmāk - Vadlīnijas). Lūdzam veikt arī citus saistītos grozījumus MK noteikumos par SAM īstenošanu, no tiešajām izmaksām svītrojot obligātās veselības pārbaudes izmaksas. Atbilstoši Vadlīniju grozījumiem tiešajās izmaksās iekļauj tikai tās izmaksas, kas pēc jēgas un būtības ir tieši saistītas ar projekta mērķa sasniegšanu. Saskaņā ar Vadlīniju plānoto grozījumu 5.2.apakšpunktu obligātās veselības pārbaudes izmaksas tiek paredzētas kā netiešās attiecināmās izmaksas. Plānoto Vadlīniju grozījumu 1.punktā noteikts, ka netiešās attiecināmās izmaksas var paredzēt/attiecināt kā tiešās attiecināmās izmaksas, ja tām ir sniegts argumentēts pamatojums MK noteikumu par SAM īstenošanu izstrādes laikā un ir pamatota izmaksu tieša sasaiste ar projekta mērķi, ir izvērtētas samērīguma, lietderības, vienotas pieejas un labas finanšu pārvaldības principu ievērošana un tiešo/netiešo izmaksu būtība. Tāpat Vadlīniju 1.punktā ir noteikts, ka veicot grozījumus MK noteikumos par SAM īstenošanu, kas skar Vadlīniju piemērošanas pieejas maiņu, atsakoties no iepriekš noteiktiem ierobežojumiem, atbildīgā iestāde izvērtē visas izmaksu pozīcijas un nosacījumus MK noteikumos par SAM īstenošanu, t.sk. ietekmi uz jau īstenošanā esošajiem projektiem, sniedzot argumentētu pamatojumu anotācijā. Vienlaikus vadošā iestāde Vadlīniju grozījumu saskaņošanas procesā ir norādījusi, ka atbildīgajām iestādēm jāņem vērā visi Vadlīnijās veiktie grozījumi, ne tikai vēlamie, tas nozīmē, ka jāizvērtē visas izmaksu pozīcijas un nosacījumus MK noteikumos, kurus ietekmē izmaiņas Vadlīnijās.
 
Piedāvātā redakcija
-
	Ņemts vērā
MK noteikumu Nr. 676 16.2.3. apakšpunkts svītrots. TA projekta anotācija redakcionāli precizēta.
 
	16.1. projekta vadības un īstenošanas personāla izmaksas;

	4.
	Noteikumu konsolidētā versija
33.2.2. parakstījuši apliecinājumus par interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam, 61. pantu un publisko iepirkumu regulējošajiem normatīvajiem aktiem;
	Priekšlikums (FM - 02.06.2025.)
Aicinām izvērtēt noteikumu projekta 6. punktā izteiktā Ministru kabineta 2023. gada 21. novembra noteikumu Nr. 676 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" īstenošanas noteikumi" 33.2.2 apakšpunkta nepieciešamību, ņemot vērā gan konkrētā specifiskā atbalsta mērķa projekta veidu, gan arī to, ka Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija), 61.panta prasības ir tieši piemērojamas tādiem projektiem, kas saistīti ar Eiropas Savienības (ES) fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā ES fondu dalībniekiem vai gala saņēmējiem sniedz finansiālu atbalstu (t.s. daudzpakāpju projekti).
 
Piedāvātā redakcija
(svītrots)
	Ņemts vērā
LM ir izvērtējusi un lēmusi saglabāt MK noteikumu Nr. 676 33.2.2. apakšpunktu. 4.3.6.5. pasākuma projekta īstenošana norit no 2023. gada 1. septembra. Tāpēc attiecībā uz projekta vadības un īstenošanas personālu, kas pilnībā jau ir piesaistīts, kā arī līdz šim piesaistīto iepirkumu līgumu izpildītājiem, kuriem tāda prasība noteikta publisko iepirkumu regulējošos normatīvajos aktos, MK noteikumu Nr. 676 33.2.2. apakšpunkta nosacījums ir izpildīts (apliecinājumi parakstīti). Līdz ar to LM neredz nepieciešamību minēto nosacījumu svītrot.
 
	33.2.2. parakstījuši apliecinājumus par interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam, 61. pantu un publisko iepirkumu regulējošajiem normatīvajiem aktiem;

	5.
	Noteikumu konsolidētā versija
33.7. nodrošina komunikācijas un vizuālās identitātes prasības, kas noteiktas regulas 2021/1060 47. un 50. pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās, tai skaitā savā tīmekļvietnē un sociālajos tīklos ievieto informāciju par projekta īstenošanu un aktualizē to, tiklīdz pieejama jaunāka informācija;
	Priekšlikums (TM - 26.06.2025.)
Projekta 33.7. apakšpunktā norādīta atsauce uz nesaistošiem dokumentiem (vadlīnijām), līdz ar to lūdzam svītrot atsauci uz vadlīnijām un minēto informāciju norādīt projekta anotācijā.
Piedāvātā redakcija
nodrošina komunikācijas un vizuālās identitātes prasības, kas noteiktas regulas 2021/1060 47. un 50. pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, tai skaitā savā tīmekļvietnē un sociālajos tīklos ievieto informāciju par projekta īstenošanu un aktualizē to, tiklīdz pieejama jaunāka informācija;
	Ņemts vērā
Noteikumu projekta 33.7. apakšpunkts un anotācijas 1.3. apakšsadaļas “Risinājuma apraksts” ir precizēts.
	33.7. nodrošina komunikācijas un vizuālās identitātes prasības, kas noteiktas regulas 2021/1060 47. un 50. pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, tai skaitā savā tīmekļvietnē un sociālajos tīklos ievieto informāciju par projekta īstenošanu un aktualizē to, tiklīdz pieejama jaunāka informācija;



